ዝብለሉ ቦታ'ውን ከይደ ምሂረ'የ። "ናጽነት ምስ መጸ ግን መራሕትና ንስልጣን ክጓየዩ ክብሉ ብቀረባ ተዓዚበ'የ፣ ንነብሰይ ከኣ ብዙሕ ሕቶታት ሓቲተ። ንሕና ተራ ተገደልቲ ግን ኣብ እንታይ ዓይነት ናይ ሕሰም ኵነታት ንነብር ከም ዝነበርና ኵሉ ተጋዳላይ ክምስክረሉ ይኽእል'ዩ። ዘመድ ዝነበሮ፡ ኣብ ወጻኢ ቀረባ ሰብ ዝነበሮ ሰለይ ክብል እቶም ዝበዝሑ ግን ተደርብዮም" እናበለ ኩሩቤል ኣብ ተዘክሮታት ቀደም ይጥሕል። "ኣብ ድሕሪ ናጽነት ኤርትራ ዕድል ኣይገበረትን ... ናብራ ከነበ፡ ህዝቢ ኣፉ ተዓብሰ፡ ብዙሓት ተጋደልቲ ሰላሕ ኢሎም ክስደዱ ጀመሩ። ስድራ-ቤታት ተበታተኑ፡ መንእሰይ ብዳግማይ ዉግእ ተንከላበተ፡ ብሽሾ ኸኣ ሃገሮም ገዲፎም ንስደት ኣምርሑ። "ኣነ ኸኣ ከም ሰበይ ነታ ሓራ ዘውጻእክዋን ዝፈትዋን ሃገረይ ገዲፈ ናብ ስደት ምምራሕ መረጽኩ" እናበለ ናብ ዛንታ ስደቱ ሰገረ። "ንሂወት ብምርካበይ ንሓንጎለይ ከፊቱዎ" ኩሩቤል ድሕሪ ነዊሕ ጕዕዞ ኣብ ሃገረ እንግሊዝ በጽሐ። ሀ ኢሉ ድማ ናብራኡ ክሃንጽ ጀመረ። ከም ናቱ ድሕረ-ባይታ ዘሎዎም ተጋደልቲ-ነበር ሰባት ከኣ ረኸበ። ዛንታኡ ብስደት ክድምደም ጨሪሱ ኣብ ሓሳቡ መጺኡዎ ኣይፈልጥን፡ ዀነ ግን። ኣይሓመቐን፡ ንሓዲስ ናብራኡ ተታሓሓዞ፡ ጻዕሩ ድማ ፍርያት ክርከቦ ጀመረ። ዛንታኡን ተዘክሮታት-ሜዳን ግን ካብ ሓሳቡ ርሒቖም ኣይፈልጡን። ከመይ ኢሉ ካብ ከረን ብ1978 ንሜዳ ከም ዝወረደ፡ ኣብኡ እንታይ ከም ዘጓነፎ፡ መዓልቲ ናጽነት፡ ከምኡ'ውን ትዕዝብትታት ድሕሪ ናጽነት ኵሉ'ዩ ዝዝከሮ። ኣብ ዓዲ ስደት ምስ ሂወት ምስ ተራኸበ ህይወቱ ኣወንታዊ ለውጢ ኣርኣየ ...'ንሂወት ብምርካበይ ንሓንጐለይ ከፊትዎ' ዝበለሉ ምኽንያት እንታይ ኰን'ዩ?
